ایران خاریجی ایشلر ناظیری جاواد ظریف امریکانی تحریم آسیلیسی کیمی دیرلندیردی.
ایران خاریجی ایشلر ناظیری جاواد ظریف امریکانین CBS تلویزیونونا وئردیگی آچیقلامادا امریکانین ایرانا قارشی تحریم لرینی دیرلندیردی.
تحریم لرین پسیخولوژی تأثیری اولدوغونا ایناندیغینی بیلدیرن ظریف بو تأثیری داها اول حیس ائتمه‌یه باشلادیق‌لارینی، لاکین نوامبرین 4-ده دؤوره‌یه گیره‌جک امریکا تحریم لرینین چوخ بؤیوک تأثیری اولمایاجاغینی دوشوندوگونو سؤیله‌دی.
ظریف بون‌لاری سؤیله‌دی: "تحریم لرین ایقتیصادی تأثیری اولا‌جاق، لاکین سیاست‌لریمیزی دییشدیرمه‌یه‌جک. امریکا بونو اؤیرنمه‌لی‌دیر. امریکا تحریم آسیلیسی‌دیر، تحریم لرین بوتون پروبلئم‌لری حل ائدجگینی دوشونور، اما حل ائتمیر"
تحریم لرین خالقا ضرر وئردیگینه دقت چکن ظریف حکومت اولا‌راق تحریم لرین خالق اوزریندکی تأثیرینی مینیموما ائندیرمه وظیفه‌سینی داشیدیق‌لارینی ایفاده ائتدی.
ظریف ایرانین ماراق‌لارینا خیدمت ائتدیگی مودتده نوکلئر موقاویله‌سیندن چکیلمه یه جگینی وورغولایا‌راق: "پرزیدنت ترامپی بونون مومکون اولان ان یاخشی موقاویله اولدوغونا امین ائدیرم. داها یاخشی‌سی مومکون دئییل" دئدی.
ایران خاریجی ایشلر ناظیری ایرانین نوکلئر موقاویله‌سینی یئنی‌دن موذاکیره ائتمه یه جگینی ده سؤزلرینه علاوه ائتدی.
